11. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 87118 της 22 Σεπτ./4 Οκτ. 1988 (ΦΕΚ Β΄ 726) Περί διορθώσεως των κτηματικών χαρτών και κτηματολογικών πινάκων. Έχοντας υπόψη: α)Τις διατάξεις του Νόμ. 248/1976 «περί φύλλου καταγραφής, μητρώου ιδιοκτησίας και οριοθεσίας των δασικών εκτάσεων και προστασίας των Δημοσίων Δασικών εκτάσεων» και ειδικότερα των άρθρ. 35 και 16 παρ. 1. β)Το 1682/49/88/24.8.1988 έγγραφο της Νομικής Δ/νσης του Υπουργείου Γεωργίας. γ)Τη 260347/16.2.1987 (ΦΕΚ 83/87 τ. Β΄) κοινή απόφαση του Πρωθυπουργού και του Υπουργού Γεωργίας για ανάθεση αρμοδιοτήτων στον Υφυπουργό Γεωργίας, αποφασίζουμε: 1.Για τη διόρθωση των κτηματικών χαρτών και κτηματολογικών πινάκων, σύμφωνα με τις τελεσίδικες αποφάσεις των προβλεπομένων από το Νόμ. 248/1976 όπως τροποποιήθηκε με το Νόμ. 998/1979 δικαστηρίων, αρμόδιο καθίσταται το Συνεργείο Κτηματογράφησης που ορίζεται με απόφαση του οικείου Επιθεωρητή Δασών. Αν η Διεύθυνση Δασών της Νομαρχίας στην διοικητική περιφέρεια της οποίας ανήκει η έκταση, διαθέτει Συνεργεία Κτηματογράφησης, το αρμόδιο για τη διάρθρωση των ανωτέρω κτηματικών χαρτών και κτηματολογικών πινάκων Συνεργείο Κτηματογράφησης ορίζεται με απόφαση του οικείου Διευθυντή Δασών. 2.Σε περίπτωση που δεν λειτουργεί πλέον Συνεργείο Κτηματογράφησης ούτε στην Επιθεώρηση Δασών, ούτε στη Διεύθυνση Δασών στη Διοικητική περιφέρεια των οποίων ανήκει η έκταση, το αρμόδιο Συνεργείο Κτηματογράφησης για τη διόρθωση των κτηματικών χαρτών και κτηματολογικών πινάκων ορίζεται με απόφαση της Δ/νσης Προστασίας Δασών και Δασικού Περιβάλλοντος της Κεντρικής Υπηρεσίας. 17.Ζ.π.10-11 Κτηματογράφηση Δασών 